cyanic-selkie/wikianc huggingface dataset:
মুহাম্মদ আল নানি
১৯৯৭–৯৮ মৌসুমে, মাত্র ৬ বছর বয়সে, মিশরীয় ফুটবল ক্লাব আল আহলির যুব পর্যায়ের হয়ে খেলার মাধ্যমে আল নানি ফুটবল জগতে প্রবেশ করেছেন এবং পরবর্তীকালে আল মুকাউলুনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, মিশরীয় ক্লাব আল মুকাউলুনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মুকাউলুনের হয়ে দুই মৌসুমে ৩৫ ম্যাচে ২টি গোল করার পর ২০১২–১৩ মৌসুমে তিনি প্রায় ০.৬ মিলিয়ন ইউরোর বিনিময়ে সুইজারল্যান্ডীয় ক্লাব বাজেলে যোগদান করেছেে, এরপূর্বে তিনি বাজেলের হয়ে এক মৌসুমের জন্য ধারে খেলেছিলেন। বাজেলের হয়ে তার ৪ মৌসুমে তিনি ৪টি সুইস সুপার লিগ শিরোপা জয়লাভ করেছেন। ২০১৫–১৬ মৌসুমে, তিনি প্রায় ১৩ মিলিয়ন ইউরোর বিনিময়ে বাজেল হতে ইংরেজ ক্লাব আর্সেনালে যোগদান করেছেন। মাঝে ২০১৯–২০ মৌসুমে তিনি এক মৌসুমের জন্য ধারে তুর্কি ক্লাব বেশিকতাশের হয়ে খেলেছেন, যেখানে তিনি ২৭ ম্যাচে ১টি গোল করেছেন।
২০০৯ সালে, আল নানি মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত মিশরের বয়সভিত্তিক দলের হয়ে খেলার পর, তিনি ২০১১ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৭৯ ম্যাচে ৭টি গোল করেছেন। তিনি মিশরের হয়ে ২০১৮ ফিফা বিশ্বকাপ এবং ২টি আফ্রিকা কাপ অব নেশন্সে (২০১৭ এবং ২০১৯) অংশগ্রহণ করেছেন, যার মধ্যে ২০১৭ সালে এক্তোর কুপেরের অধীনে আফ্রিকা কাপ অব নেশন্সের রানার-আপ হয়েছেন। দলগতভাবে, আল নানি এপর্যন্ত ৭টি শিরোপা জয়লাভ করেছেন, যার মধ্যে ৪টি বাজেলের হয়ে এবং ৩টি আর্সেনালের হয়ে জয়লাভ করেছেন।
প্রারম্ভিক জীবন
মুহাম্মদ নাসির আল সাইদ আল নানি ১৯৯২ সালের ১১ই জুলাই তারিখে মিশরের এল মাহাল্লা এল কুবরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আল নানি মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। মিশর অনূর্ধ্ব-২০ দলের হয়ে তিনি ২০১১ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে তার দল উক্ত আসরের ১৬ দলের পর্বে আর্জেন্টিনা অনূর্ধ্ব-২০ দলের কাছে ২–১ গোলের ব্যবধানে পরাজিত হয়ে আসর হতে বিদায় নিয়েছিল। এই আসরে তিনি ৪ ম্যাচে অংশগ্রহণ করেছিলেন। একই বছরে তিনি মিশর অনূর্ধ্ব-২৩ দলের হয়ে ২০১১ ক্যাফ অনূর্ধ্ব-২৩ চ্যাম্পিয়নশিপে তৃতীয় স্থান অধিকার করেছেন, উক্ত প্রতিযোগিতার তৃতীয় স্থান নির্ধারণী ম্যাচে মিশর সেনেগাল অনূর্ধ্ব-২৩ দলকে ২–০ গোলের ব্যবধানে পরাজিত করেছিলেন। উক্ত প্রতিযোগিতার ৫ ম্যাচে অংশগ্রহণ করে তিনি ১টি গোল করেছিলেন। আল নানি লন্ডনে অনুষ্ঠিত ২০১২ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছিলেন; যেখানে তিনি ৪ ম্যাচে অংশগ্রহণ করেছেন। মিশরের বয়সভিত্তিক দলের হয়ে তিনি ১২ ম্যাচে অংশগ্রহণ করে ৩টি গোল করেছেন।
২০১১ সালের ৩রা সেপ্টেম্বর তারিখে, মাত্র ১৯ বছর ১ মাস ২৩ দিন বয়সে, ডান পায়ে ফুটবল খেলায় পারদর্শী আল নানি সিয়েরা লিওনে বিরুদ্ধে অনুষ্ঠিত ২০১২ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে মিশর ২–১ গোলের ব্যবধানে পরাজিত হয়েছিল। মিশরের হয়ে অভিষেকের বছরে আল নানি সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ৯ মাস ১ দিন পর, মিশরের জার্সি গায়ে প্রথম গোলটি করেছেন; ২০১৪ সালের ৪ঠা জুন তারিখে, জ্যামাইকার বিরুদ্ধে ম্যাচে মোহাম্মদ সালাহের  অ্যাসিস্ট হতে মিশরের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
আল নানি রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ১৫ই জুন তারিখে, তিনি উরুগুয়ের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   এই আসরে মিশর গ্রুপ পর্ব শেষে কোন পয়েন্ট অর্জন করতে না পেরে গ্রুপ পর্ব থেকেই বিদায় নিয়েছিল, যেখানে তিনি ৩ ম্যাচে অংশগ্রহণ করেছেন।
ব্যক্তিগত জীবন
এলনেনি হলেন একজন ধর্মপ্রাণ মুসলিম। ২০১৯ সালের জুলাই মাসে মিশরের এল মাহাল্লা এল কুবরায় আল নানির সম্পত্তিতে এক ব্যক্তির লাশ পাওয়া গিয়েছিল, যাকে চোর বলে মনে করা হয়েছিল। লাশটি তার বাবা খুঁজে পেয়েছিলেন, যিনি তৎক্ষণাৎ পুলিশকে ঘটনাটি জানিয়েছিল। মনে করা হয় যে লোকটি বাসার তার চুরি করার চেষ্টা করে বিদ্যুৎস্পৃষ্ট হয়ে মৃত্যুবরণ করেছিল।
যৌথ নদী কমিশন
যৌথ নদী কমিশন হচ্ছে ভারত-বাংলাদেশ দ্বিপাক্ষিক সম্পর্কের বিষয়। ১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের জাতির জনক শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি স্বাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘুর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়। এবং উক্ত চুক্তি অনুসারে পানিসম্পদ, সেচ, বন্যা ও ঘূর্ণিঝড় নিয়ন্ত্রণের জন্য সাধারণ আগ্রহ ও যৌথ ব্যবহারের উদ্দেশ্যে দুইটি দেশ একত্রে কাজ করার অঙ্গীকার করে। কমিশনের প্রতিবেদন ও পাঠ ১৯৭৫, ১৯৭৮ ও সবশেষে ১৯৯৬ সালের গঙ্গার জল বণ্টনের ক্ষেত্রে বিভিন্ন চুক্তিতে উপনীত হতে সাহায্য করে।
২০২২–২৩ উয়েফা নেশনস লিগ
যোগ্য দলসমূহ
লিগ এ নেশনস লিগ ফাইনালের জন্য যোগ্যতা অর্জন করবে।
সেমি-ফাইনাল
<section begin=Semi-final 1 /><section end=Semi-final 1 />
<section begin=Semi-final 2 /><section end=Semi-final 2 />
বাঙালি অভিনেত্রীদের তালিকা
এই তালিকাটি ভারতীয় বাঙালি অভিনেত্রীদের যারা চলচ্চিত্র এবং দূরদর্শনে অভিনয় করেছেন।
২০২২–২৩ উয়েফা নেশনস লিগ
তৃতীয় স্থান প্লে-অফ
<section begin=Third place play-off /><section end=Third place play-off />
ফাইনাল
<section begin=Final /><section end=Final />
বাঙালি অভিনেত্রীদের তালিকা
২০০০-র দশক
থাম্ব| [[কোয়েল মল্লিক|কোয়েল মল্লিককে ২০০০-এর দশকের অন্যতম জনপ্রিয় অভিনেত্রী হিসেবে বিবেচনা করা হয়।]]
২০১০-এর দশক
ডান|থাম্ব| [[পাওলি দাম|পাওলি দামকে ২০১০-এর দশকের অন্যতম বিখ্যাত অভিনেত্রী হিসেবে বিবেচনা করা হয়।]]
নুয়ান জয়সা
ডিমুনি নুয়ান থারাঙ্গা জয়সা (জন্ম: ১৩ মে, ১৯৭৮) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি সিম বোলার ছিলেন। ঘরোয়া প্রথম-শ্রেণীর ক্রিকেটে সিংহলিজ স্পোর্টস ক্লাবের পক্ষে প্রতিনিধিত্ব করেন নুয়ান জয়সা। ৬ ফুট ৫ ইঞ্চি উচ্চতার অধিকারী দীর্ঘদেহী জয়সা বামহাতে ফাস্ট-মিডিয়াম বোলিংয়ের পাশাপাশি বামহাতে নীচের সারিতে ব্যাটিং করতেন। কলম্বোর ইসিপাথানা বিদ্যালয়ে পড়াশোনা করেন জয়সা।
খেলোয়াড়ী জীবন
১৯৯৬-৯৭ মৌসুমে প্রথম-শ্রেণীর ক্রিকেটে অভিষেক ঘটে তার। প্রথম মৌসুমেই তিনি নিজস্ব সেরা ৭/৫৮ গড়েন। এর পরপরই ডুনেডিনে নিউজিল্যান্ড ক্রিকেট দলের বিপক্ষে তার টেস্ট অভিষেক হয়। সমগ্র খেলোয়াড়ী জীবনে ৩০ টেস্ট ও ৯৫ ওডিআইয়ে অংশগ্রহণ করেছেন তিনি। নিজস্ব ৮ম টেস্টে জয়সা হ্যাট্রিক করেন। টেস্ট ক্রিকেটের ইতিহাসে প্রথম বোলার হিসেবে প্রথম তিন বলেই হ্যাট্রিক করার গৌরব অর্জন করেন তিনি। নভেম্বর, ১৯৯৯ সালে হারারেতে জিম্বাবুয়ের বিপক্ষে তিনি এ কৃতিত্ব গড়েন। তিনি একে-একে ট্রেভর গ্রিপার, মারে গুডউইন ও নিল জনসনকে আউট করেন।
শ্রীলঙ্কার ৯ম ক্রিকেটার হিসেবে শতাধিক ওডিআই উইকেট পান। নীচের সারির ব্যাটসম্যান হিসেবে আক্রমণাত্মক ঢংয়ে খেলেছেন। অস্ট্রেলিয়ার বিপক্ষে অপরাজিত ৪৭ রান তোলে দলকে জয়ের দিকে নিয়ে যান। ইন্ডিয়ান প্রিমিয়ার লীগে ডেকান চার্জাসের সাথে খেলার জন্য চুক্তিবদ্ধ হন। কিন্তু দূর্বলমানের ক্রীড়াশৈলী উপস্থাপনের কারণে দল থেকে বাদ দেয়া হয়।
মায়োডিয়া গিরিপথ
মায়োডিয়া গিরিপথ হচ্ছে অরুণাচল প্রদেশের একটি উল্লেখযোগ্য গিরিপথ এবং ভারত-চীন সীমান্তের প্রবেশদ্বার । এই পথটি অরুণাচল প্রদেশের রয়িঙ থেকে প্রায় ৫৬ কিলোমিটার কাছে। এই পথটি সমুদ্রপৃষ্ঠ থেকে প্রায় ২,৬৫৫ মিটার (৮,৭১১) উচ্চতায় অবস্থিত। শীতকালে হওয়া প্রবল তুষারপাতের জন্য মায়োডিয়ায় অনেক পর্যটকের আগমন ঘটে। এর নিকটবর্তী শহর হল রয়িং (৫৬ কি.মি.)।
তুষারপাত
সাধারণত নভেম্বর মাসে আরম্ভ হওয়া মায়োডিয়ার তুষারপাত মার্চ মাস পর্যন্ত বহাল থাকে। প্রবল তুষারপাত দেখতে পাওয়া যায় জানুয়ারি-ফেব্রুয়ারি মাসে।
যাতায়াত
পর্যটকরা বাহন ভাড়া করে কিংবা অরুণাচল প্রদেশ রাজ্য পরিবহনের বাসে যাত্রা করে জাতীয় সড়ক দিয়ে মায়োডিয়ায় যেতে পারে। নিকটবর্তী রেলওয়ে জংশন হল তিনিসুকীয়া জংশন। এবং নিকটবর্তী বিমানবন্দর হচ্ছে ডিব্রুগড়ে অবস্থিত।
পর্যটন
মায়োডিয়া গিরিপথের সৌন্দর্য সমগ্র উত্তর-পূর্বাঞ্চলের ভিতর উল্লেখযোগ্য। বরফে ঢাকা পড়ে থাকা পাহাড়গুলি গোটা পরিবেশটিকে নৈসর্গিক নান্দনিকতায় পূর্ণ করে তোলে। রয়িঙ থেকে মায়োডিয়ামুখী পথটির যাত্রা পর্যটকদের এক অভিযানসদৃশ শিহরণ এনে দেয়। পথ দিয়ে অতিক্রম করা ঘূর্ণনশীল বার গলা (Twelve-Necked Point)-ও যাত্রীদের মায়োডিয়ার প্রাকৃতিক সৌন্দর্যের সাথে পরিচয় করিয়ে দেয়।
অভিযানপ্রিয় ব্যক্তিদের জন্য মায়োডিয়া একটি ভ্রমণযোগ্য স্থান। অবশ্য পর্যটকদের জন্য সকল জরুরীকালীন সুবিধা এবং যাবতীয় ব্যবস্থা এখনো পর্যন্ত সম্ভব হয়ে ওঠেনি। সেজন্য প্রচণ্ড শীতপ্রবাহের সময়ে মায়োডিয়ায় গেলে পর্যটকদের নিত্য-ব্যবহার্য সামগ্রী সাথে নিয়ে যেতে পরামর্শ দেওয়া হয়। যেমন - খাওয়ার জিনিস, জল, প্রাথমিক চিকিৎসার সামগ্রী ইত্যাদি। মায়োডিয়াকে এক আদর্শ পর্যটনস্থল হিসাবে গড়ে তুলতে অরুণাচল সরকার যৎপরোনাস্তি চেষ্টা চালিয়ে যাচ্ছে।
বিজয় কুমার মানঝি
বিজয় কুমার মানঝি হলেন একজন ভারতীয় রাজনীতিবিদ, যিনি জনতা দল (সংযুক্ত) এর রাজনীতির সাথে যুক্ত। সপ্তদশ লোকসভা নির্বাচনে তিনি গয়া লোকসভা কেন্দ্রের লোকসভা সদস্য হিসেবে নির্বাচিত হন।
হ্যারি স্ট্যাফোর্ড
হ্যারি স্ট্যাফোর্ড (Harry Stafford) ছিলেন একজন ইংরেজ ফুটবল খেলোয়াড়। ১৮৯৬ সালে হ্যারি ক্রিউ আলেকজান্দ্রা ফুটবল ক্লাব থেকে নিউটন হিথ দলে যোগদান করেন পরে যেটি ম্যানচেস্টার ইউনাইটেড নামে পরিচিতি পায়। নিউটন হিথের অধিনায়ক থাকাকালে দলটি ঋণের ভারে জর্জরিত ছিল। তাই স্ট্যাফোর্ড অর্থ সংগ্রহে নেমেছিলেন। কিংবদন্তি অনুসারে একদিন তার কুকুর এক ধনী ব্যবসায়ী জন হেনরি ডেভিসের দিকে ছুটে যায়। ডেভিস কুকুরটিকে পছন্দ করেন এবং এর মালিকের সাথে কথা বলেন। স্ট্যাফোর্ড ডেভিসের সাথে কথা প্রসঙ্গে তিনি কোন ক্লাবে খেলেন এবং ক্লাবের ঋণ সম্পর্কে জানিয়েছিলেন। ডেভিস তখন ক্লাবটি কিনে ঋণমুক্ত করার সিদ্ধান্ত নেন।
স্ট্যাফোর্ড ১৯০৩ সালে অবসর গ্রহণ করেন।
বিশেষণ
সংজ্ঞা
যে পদ বিশেষ্য, সর্বনাম ও ক্রিয়াপদের দোষ, গুণ, অবস্থা, সংখ্যা, পরিমাণ ইত্যাদি প্রকাশ করে, তাকে বিশেষণ পদ বলে।
বাংলা ব্যাকরণ মতে– বাক্যে ব্যবহৃত যে পদ, বিশেষ্য, সর্বনাম ও ক্রিয়াপদকে বিশেষিত করে, তাকেই বিশেষণ বলে। যেমন— *বিশেষ্যের বিশেষণ - লাল রক্ত; *সর্বনামের বিশেষণ - করুণাময় তুমি; *ক্রিয়ার বিশেষণ - আস্তে যাও।
প্রকারভেদ
বিশেষণ পদ প্রধানত দুইভাগে বিভক্ত- নাম বিশেষণ এবং ভাব বিশেষণ।
নাম-বিশেষণ:
মাহবুবা মারিয়া যেমনি রূপবান, তেমনি গুণবান।
ভাব বিশেষণ
যে সকল শব্দ বাক্যের বিশেষ্য বা সর্বনাম পদ ব্যতীত অন্যপদগুলোকে বা বাক্যকে বা উভয়ের অর্থকে বিশেষিত করে, তাকে ভাব-বিশেষণ বলে। ভাব বিশেষণকে চারভাগে ভাগ করা যায়-
ক্রিয়া বিশেষণঃ
যে পদ ক্রিয়া সংঘটনের ভাব, কাল বা রূপ নির্দেশ করে, তাকে ক্রিয়া বিশেষণ বলে। যেমন- পরে একবার এসো। ক্রিয়া বিশেষণের বিভিন্ন ধরনের গঠন নিন্মেরূপ-
বিশেষণের বিশেষণ
যে পদ নাম বিশেষণ অথবা ক্রিয়া বিশেষণকে বিশেষিত করে, তাকে বিশেষণের বিশেষণ বলে। যেমনঃ সামান্য একটু দুধ দাও। রকেট অতি দ্রুত চলে।
অব্যয়ের বিশেষণ
যে ভাব-বিশেষণ অব্যয়পদ অথবা অব্যয় পদের অর্থকে বিশেষিত করে তাকে অব্যয়ের বিশেষণ বলে। যেমনঃ ধিক্ তারে শত ধিক্ নির্লজ্জ যে জন।
বাক্যের বিশেষণ
কখনো কখনো কোনো বিশেষণ পদ একটি সম্পূর্ণ বাক্যকে বিশেষিত করতে পারে তখন তাকে বাক্যের বিশেষণ বলা হয়। যেমন—দুর্ভাগ্যক্রমে দেশ আবার নানা সমস্যাজালে আবদ্ধ হয়ে পড়েছে।
বিশেষণের গঠনরীতি
কয়টি শব্দের মাধ্যমে বিশেষণটি তৈরি হতে পারে, তার উপর ভিত্তি করে বিশেষণকে দুটি ভাগ ভাগ করা যায়।
এক পদময় বিশেষণ
এটি মৌলিক বিশেষণ (একটির বেশি শব্দ নিয়ে তৈরি নয়): ছোট মাছ অল্প পানিতে লাফায় বেশি।
বহুপদী বিশেষণ
এটি একাধিক পদ দ্বারা গঠিত বিশেষণ। এক্ষেত্রে পদগুলো পৃথকভাবে সজ্জিত থাকতে পারে, কিম্বা সমাস বা সন্ধিযোগে যুক্ত অবস্থায়ও থাকতে পারে।
বিশেষণের অতিশায়ন
বিশেষণ পদ যখন দুই বা ততোধিক বিশেষ্য পদের মধ্যে গুণ, অবস্থা পরিমাণ প্রভৃতি বিষয়ে তুলনায় একের উৎকর্ষ বা অপকর্ষ বুঝিয়ে থাকে তখন তাকে বিশেষণের অতিশায়ন বলে। যেমনঃ যমুনা একটি দীর্ঘ নদী, পদ্মা দীর্ঘতর, কিন্তু মেঘনা বাংলাদেশের দীর্ঘতম নদী। বিশেষণের অতিশায়নের ক্ষেত্রে দুটি ব্যাকরণগত পরিভাষা ব্যবহার করা হয়, উপমান এবং উপমেয়। যেমনঃ রূপার চেয়ে সোনা দামী। এখানে রূপা উপমান এবং সোনা উপমেয়। অতিশায়ন দুইভাবে হতে পারে-
সোফি ট্রুডো
সোফি ট্রুডো (Sophie Trudeau) একজন কানাডীয় সংগীতশিল্পী। তিনি গডস্পিড ইউ! ব্ল্যাক এম্পেরর এর বর্তমান সদস্য ও বেহালাবাদক হিসাবে সর্বাধিক পরিচিত। তিনি ১৯৯৯ সালে প্রতিষ্ঠিত পোস্ট-রক দল দ্য সিলভার মাউন্ট জায়ন মেমোরিয়াল অর্কেস্ট্রা -এর সহ-প্রতিষ্ঠাতা। তিনি ভ্যালি অফ দ্য জায়ান্টস এবং দ্য মাইল এন্ড লেডিজ স্ট্রিং অক্সিলিয়ারি সহ আরও কয়েকটি সঙ্গীতদলের সাথে যুক্ত।
উচ্চ-কর্মদক্ষতা কম্পিউটিং
উচ্চ-কর্মদক্ষতা কম্পিউটিঙের ধারণা মূলত বৈজ্ঞানিক গবেষণার সাথে সম্পর্কিত। এ সংক্রান্ত আরও একটি পরিভাষা "উচ্চ-কর্মদক্ষতা কারগরি কম্পিউটিং"-এর (High-performance technical computing বা HPTC) মাধ্যমে সাধারণত প্রকৌশলবিদ্যায় ব্যবহৃত গুচ্ছ-ভিত্তিক কম্পিউটিঙের ব্যবহারকে বোঝানো হয়। সম্প্রতি ডাটা ওয়্যারহাউস বা তথ্যগুদাম, লাইন-অভ-বিজনেস অ্যাপ্লিকেশন, এবং ট্রানজ্যাকশন প্রক্রিয়াকরণ, ইত্যাদি ব্যবসায়িক ক্ষেত্রে উচ্চ-কর্মদক্ষতা কম্পিউটিং প্রয়োগ করা হচ্ছে।
উচ্চ-কর্মদক্ষতা কম্পিউটিং কথাটি সুপারকম্পিউটিং পরিভাষাটির পরে উদ্ভাবন করা হয়েছে। কখনো কখনো দুটো একই অর্থে প্রয়োগ করা হয়। তবে অন্যান্য ক্ষেত্রে সুপারকম্পিউটিং বলতে উচ্চ-কর্মদক্ষতা কম্পিউটিং-এর একটি শক্তিশালী উপসেটকে বোঝানো হয়।
রবিউল ইসলাম জীবন
রবিউল ইসলাম জীবন একজন বাংলাদেশী গীতিকার ও সাংবাদিক।   তিনি ৭০০ এরও বেশি গান প্রকাশ করেছেন। সেরা গীতিকার হিসাবে তিনি তিনবার চ্যানেল আই মিউজিক অ্যাওয়ার্ড পেয়েছেন।
পেশা
চট্টগ্রাম কলেজ কমার্স কলেজের ছাত্র থাকাকালীন তিনি কলেজ জীবন থেকেই গান রচনা শুরু করেছিলেন। তারপরে সরকারী তিতুমীর কলেজে ভর্তি হন তিনি। ২০০৭ সালে তার লিখিত দুটি গান আসিফের জনপ্রিয় অ্যালবাম হৃদয়ের রক্তখরন-এ প্রকাশিত হয়েছিল। এইভাবে তিনি সুরকার-সংগীত পরিচালকদের নজরে আসেন। দেশের বিভিন্ন প্রজন্মের বহু জনপ্রিয় ও শিল্পী তার রচিত গানে কণ্ঠ দিয়েছিলেন। যেমন: রুনা লায়লা, সাবিনা ইয়াসমিন, কুমার বিশ্বজিৎ, ফেরদৌস ওয়াহিদ, আইয়ুব বাচ্চু, শাফিন আহমেদ, মাহমুদুজ্জামান বাবু, পার্থ বড়ুয়া, বেবী নাজনিন, ফাহমিদা নবী, সামিনা চৌধুরী, ডলি শায়ানানি, আলম আরা মিনু, এসআই টুটুল, আসিফ, বালাম, ঈবরার টিপু, শফিক তুহিন, আঁখি আলমগীর, তপু, মিলন মাহমুদ, মিলা ইসলাম, ন্যান্সি, কনা, দিনাত জাহান মুন্নী, কানিজ সুবর্ণা, জুলি, ইলিটা ,মিলন মাহমুদ, আরফিন রুমি, হৃদয় খান, ইমরান মাহমুদুল, বেলাল খান, পূজা, কানাল, নওমী, রিজভী ওয়াহিদ, শহীদ, রমা, জুয়েল মোর্শেদ, অপু, লিজা, ইলিয়াস, মোহাম্মদ মিলন এবং পড়শী। ২০ জন বলিউড প্লেব্যাক শিল্পী  তার লেখা গানে কণ্ঠ দিয়েছেন। তারা হলেন: মোহাম্মদ ইরফান, যুবিন নটিয়াল, সুবহিতা ব্যানার্জি প্রমুখ।
বিল হাওয়েল
উইলিয়াম পিটার হাওয়েল (Bill Howell; জন্ম: ২৯ ডিসেম্বর, ১৮৬৯ - মৃত্যু: ১৪ জুলাই, ১৯৪০) নিউ সাউথ ওয়েলসের পেনরিদ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৮ থেকে ১৯০৪ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডান হাতে মিডিয়াম বোলিং করতেন। এছাড়াও, বাম হাতে নিচের সারিতে কার্যকরী ব্যাটিং করতেন উইলিয়াম হাওয়েল নামে পরিচিত বিল হাওয়েল।
প্রথম-শ্রেণীর ক্রিকেট
১৮৯৪-৯৫ মৌসুম থেকে ১৯০৪-০৫ মৌসুম পর্যন্ত বিল হাওয়েলের প্রথম-শ্রেণীর খেলোয়াড়ী জীবন চলমান ছিল। বেশ লম্বাটে ও মজবুত গড়নের অধিকারী বিল হাওয়েল কব্জি মোচড় পূর্ণাঙ্গভাবে ব্যবহার করতেন। ম্যাটিং পিচে বলকে বেশ ঘুরাতে পারতেন। নভেম্বর, ১৮৯৪ সালে নিউ সাউথ ওয়েলসে থাকাকালে তার প্রতিভাকে তুলে ধরতে সচেষ্ট হন।
বামহাতি ব্যাটসম্যান হিসেবে তিনি অনেক সময় বোলারদের উপর চড়াও হয়ে খেলতেন। দর্শনীয় আক্রমণাত্মক ব্যাটিং দর্শকদেরকে আনন্দের খোড়াক জোটাতো। শেফিল্ড শিল্ডে নিউ সাউথ ওয়েলসে র পক্ষে ২৩.৫৫ গড়ে ১৫৯ উইকেট পেয়েছিলেন। শেফিল্ড শিল্ডের খেলায় ২২.৮৬ গড়ে ১,০২৯ রান তুলেন। ব্যক্তিগত সেরা করেন ১২৮ রান।
আন্তর্জাতিক ক্রিকেট
সমগ্র খেলোয়াড়ী জীবনে আঠারোটি টেস্টে অংশগ্রহণ করেছেন বিল হাওয়েল। জানুয়ারি, ১৮৯৮ সালে অ্যাডিলেডে ইংল্যান্ডের বিপক্ষে টেস্ট অভিষেক পর্ব সম্পন্ন হবার পর ১৯০৪ সাল পর্যন্ত ১৮ টেস্টে অংশ নিয়েছিলেন তিনি। ১৪ জানুয়ারি, ১৮৯৮ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৫ জানুয়ারি, ১৯০৪ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
জানুয়ারি, ১৮৯৮ সালে অ্যাডিলেড ওভালে বিল হাওয়েল তার প্রথম টেস্ট খেলা সফরকারী ইংল্যান্ড দলের বিপক্ষে অংশ নেন। ১৮৯৯ ও ১৯০২ সালে দুইবার ইংল্যান্ড গমন করেন। এছাড়াও, ১৯০২ সালে দক্ষিণ আফ্রিকা গমন করেছিলেন তিনি।
ইংল্যান্ড গমন
পরের দুইবারের সফরে ১৭.৮৬ গড়ে ৬৮ ও ১৯.৩৪ গড়ে ৭৯ উইকেট পান। ১৮৯৮-৯৯ মৌসুমে অ্যাডিলেডের উভয় খেলায় এ. সি. ম্যাকলারেনের সাথে টেস্ট ক্রিকেট খেলতে শুরু করেন। এ পর্যায়ে ল্যাঙ্কাশায়ারীয় শৌখিন ক্রিকেটারের গড় ছিল ৫৪। অস্ট্রেলিয়ার পক্ষে সব মিলিয়ে ষোলবার অংশ নিলেও উল্লেখযোগ্য সফলতা পাননি। ব্যতিক্রম ছিল ১৯০৪ সালের মেলবোর্নের বিস্ময়কর বোলিং। এ সময়ে অস্ট্রেলিয়ার বোলিং আক্রমণ বিভাগ বেশ শক্তিধর ছিল। টেস্টে তিনি ৩৫.৫৭ গড়ে ৩৫ উইকেট পেয়েছেন।
এ. ই. স্টডার্টের দলের পাঁচজন ব্যাটসম্যান তার শিকারে পরিণত হন। অধিনায়ক স্টডার্ট ও ইয়র্কশায়ারীয় জে. টি. ব্রাউনসহ পাঁচ ব্যাটসম্যানকে বিদেয় করতে মাত্র ৪৪ রান খরচ করেন। ১৮৯৮ সালে স্টডার্টের দলের বিপক্ষে নিউ সাউথ ওয়েলসের সদস্যরূপে খেলতে নামেন। সবশেষে নেমে পৌনে এক ঘণ্টায় ৪৮ রান তুলেন। দ্বিতীয় ইনিংসে আরও চড়াও হন। এক ঘণ্টারও কম সময়ে ৯৫ রান তুলেন। তন্মধ্যে, ৭৬ রান বাউন্ডারি থেকে আসে।
১৯০২ সালে দক্ষিণ আফ্রিকা গমন করেছিলেন তিনি। তিন টেস্ট নিয়ে গড়া সিরিজের দুই টেস্টে অংশ নেন। ১২.৪২ গড়ে ১৪ উইকেট পান তিনি। খেলার মান দূর্বলতর থাকায় স্বেচ্ছায় নিজেকে প্রথম খেলা থেকে বিরত রাখেন। পরের খেলায় ৫/৪৮ পান। দক্ষিণ আফ্রিকায় তাকে মোকাবেলা করা বেশ দুষ্কর ছিল।
মূল্যায়ন
স্থানীয় খেলায় দশ রানের বিনিময়ে দশ উইকেট লাভের কৃতিত্ব দেখান। সাত বল নিয়ে গড়া ওভারে সাতটি ছক্কা হাঁকিয়েছিলেন তিনি। ১৯৫৭ সালে পেনরিদ স্টেডিয়ামের ক্রিকেট ওভাল বিল হাওয়েলের ক্রিকেট অর্জনকে মূল্যায়ণে পেনরিদ হাওয়েল ওভাল নামাঙ্কিত হয়।
অস্ট্রেলিয়ার অন্যতম প্রথিতযশা টেস্ট বোলার হিসেবে পরিচিতি লাভ করেন। তবে, দলে একই সময়ে অন্যতম বোলিং প্রতিভা হিউ ট্রাম্বল ছিলেন। বিশাল গোফের অধিকারী বিল হাওয়েল দক্ষতার সাথে বৈচিত্রপূর্ণ ফ্লাইট ও পেস সহযোগে প্রতিপক্ষীয় ব্যাটসম্যানদের ব্যতিব্যস্ত রাখতেন। ট্রাম্বলের তুলনায় দ্রুতগতিতে অফ ব্রেক বোলিংয়ে বাঁক খাওয়াতেন। অস্ট্রেলিয়ার শক্ত পিচে সতীর্থদের চেয়ে বেশ বাঁক খাওয়ানোয় পারদর্শী ছিলেন।
ব্যক্তিগত জীবন
১৯০২ সালে বিদেশ থাকাকালে তার অভিভাবক জর্জ ও হান্নাহ (কোলেস) হাওয়েল একদিনের ব্যবধানে মৃত্যুবরণ করেন। তারা £১,১৬৫ পাউন্ড-স্টার্লিং মূল্যমানের দুইটি খামারের মালিক ছিলেন। আন্তর্জাতিক ক্রিকেট থেকে অবসর গ্রহণের পর ক্যাসলরিগের একটি খামারের নিয়ন্ত্রণ নেন। অন্যদিকে তার ভ্রাতা অ্যাথল আরেক খামারের স্বত্ত্ব লাভ করেন। পেশাগত জীবনে মৌ চাষী ছিলেন।
ব্যক্তিগত জীবনে বিবাহিত তিনি। ১৮৯৯ সালে এমু প্লেইনসের জেমস ও সারাহ হান্টার দম্পতির কন্যা নেভা নাম্নী এক রমণীর পাণিগ্রহণ করেন। তার সন্তান উইলিয়াম হান্টার হাওয়েল নিউ সাউথ ওয়েলসের পক্ষে প্রথম-শ্রেণীর ক্রিকেটে অংশগ্রহণ করেছেন।
১৪ জুলাই, ১৯৪০ তারিখে ৭০ বছর বয়সে নিউ সাউথ ওয়েলসের ক্যাসলরিগ এলাকায় বিল হাওয়েলের দেহাবসান ঘটে।
গ্রিক পাতাল
thumb|right|200px|[[হার্মিস সাইকোপম্পোস পাথরের ওপর বসে, একটি আত্মাকে পাতালে পরিচালনা করার জন্য তৈরি হচ্ছে। অ্যাটিক শ্বেত-ভূমি লেকিথোস, প্রা. ৪৫০ খ্রি.পূ., শ্টাটলিচে আন্টীকান-জামল্যুঙ্গেন (Inv. 2797)]] thumb|right|গুস্তাভ দোরের হস্তে দান্তের পাতাল দেশের চিত্রাঙ্কন (ফলক ৯): ক্যারোনের আগমন
পুরাণে গ্রিক পাতাল একটি অন্যভুবন যেখানে মৃত্যুর পর আত্মারা গমন করে। পরকাল সম্পর্কে গ্রিকদের মূল ধারণা ছিল এই যে মৃত্যুর মুহূর্তে আত্মা মৃতদেহ থেকে আলাদা হয়ে যায় এবং প্রাক্তন ব্যক্তির আকার ধারণ করে, তারপর তাকে পাতালের প্রবেশদ্বারে পৌঁছে দেয়া হয়।
গ্রিক পুরাণে পাতালকে এর অধিপতি দেবতা হেডিসের নামে মাঝেমধ্যে ডাকা হয়ে থাকে এবং এর অবস্থান বর্ণিত আছে সাগরের বহিঃস্থ সীমার দিকে কিংবা পৃথিবীর প্রান্ত বা গর্ভের নিচে। একে দীপ্ত অত্যুজ্বল অলিম্পাস পর্বতের নিরংশু তমসাচ্ছন্ন প্রতিরূপ হিসেবে বিবেচনা করা হয় - দেবরাজ্যের অনুরূপ একটি প্রেতরাজ্য। হেডিস একটি অদৃশ্য পুরী জীবিতদের কাছে, এটি শুধুমাত্র মৃতদের জন্যে।
চেন্‌লা
চেন্ল়া বা ঝ়েন্লা ( সরলীকৃত চীনা: 真腊; ঐতিহ্যবাহী চাইনিজ: 真臘, ফিনিন: Zhēnlà ; ចេនឡា, Chénla [ceːnlaː]  ; Chân Lạp ) হল খেমার সাম্রাজ্যের পূর্ববর্তী হ্বূণন রাজ্যের উত্তরসূরির জন্য দেওয়া চীনা উপাধি যা ইন্দোচীনে ষষ্ঠ শতকের শেষ থেকে নবম শতাব্দীর শুরু পর্যন্ত বিদ্যমান ছিল। নামটি ১৩ শতকে চীনা দূত ঝোউ দাগুয়ান, কম্বুজাদেশের রীতিনীতি -র লেখক দ্বারা ব্যবহৃত হয়েছিল। এটি মাও কুন মানচিত্রে প্রদর্শিত হয়। যাইহোক, আধুনিক ইতিহাসবিজ্ঞানে নামটি বিশেষভাবে ষষ্ঠ শতাব্দীর শেষ থেকে নবম শতাব্দীর শুরু পর্যন্ত সময়ের জন্য প্রয়োগ করে। এই সময়কাল প্রাক-অঙ্কোরীয় নামেও পরিচিত। এটা সন্দেহজনক যে "চেন্ল়া" কখনও একটি একক রাজ্য হিসাবে বিদ্যমান ছিল নাকি এটি চীনা কালপন্থীদের ভুল ধারণা। বেশিরভাগ আধুনিক ইতিহাসবিদরা দাবি করেন যে "চেন্ল়া" প্রকৃতপক্ষে শিথিল রাজত্বের এবং অস্থায়ী সংঘরাজ্যের একটি শ্রেণী ছিল।
মুহাম্মাদ ইবনে ইব্রাহিম আল আশ-শেখ
মুহাম্মাদ ইবনে ইব্রাহিম আল আশ-শেখ (১৮৯৩-১৯৬৯) একজন ইসলামি পণ্ডিত এবং সৌদি আরবের সাবেক গ্র্যান্ড মুফতি। তিনি ১৯৫৩ সাল থেকে ১৯৬৯ সালে তার মৃত্যুর পূর্ব মূহুর্ত পর্যন্ত গ্র্যান্ড মুফতির দায়িত্ব পালন করেছেন। তিনি সৌদি আরবের পর পর তিন জন বাদশাহর আমলে সম্মানিত আলেম হিসেবে বিবেচিত হতেন।
জন্ম
মুহাম্মাদ ইবনে ইবব্রাহিম আল আশ-শেখ ১৮৯৩ সালে আরবের বিখ্যাত বংশ আশ-শেখ এ জন্ম গ্রহণ করেন। তিনি মুহাম্মাদ ইবনে আবদুল ওয়াহহাব এর বংশধর।
অন্যান্য পদ
তিনি বিশ্ব মুসলিম লীগের নীতিনির্ধারক কাউন্সিলের সভাপতি হিসেবে দায়িত্ব পালন করেন।
পরিবার
তিনি ছিলেন ইবরাহীম ইবনে মুহাম্মাদ আল আশ-শেখ এর পিতা, যিনি ১৯৭৫ থেকে ১৯৯০ সাল পর্যন্ত সৌদি আরবের বিচার মন্ত্রনালয়ের মন্ত্রী ছিলেন।  মুহাম্মাদ ইবনে ইবব্রাহিম আল আশ-শেখ এর আরেক পুত্র হলেন আবদুল্লাহ ইবনু মুহাম্মাদ আল আশ-শেখ,  যিনি  ১৯৯৩ থেকে ২০০৫ সাল পর্যন্ত সৌদি আরবের বিচার মন্ত্রকের মন্ত্রী ছিলেন।
স্যান্ডি টার্নবুল
আলেক্সান্ডার স্যান্ডি টার্নবুল (জন্ম ১৮৮৪ হার্লফোর্ড) একজন স্কটিশ ফুটবল খেলোয়াড়। স্থানীয় হার্লফোর্ড থিসলে দলের হয়ে তিনি তার ক্যারিয়ার শুরু করেন। পরে তিনি ম্যানচেস্টার সিটি দলে যোগদেন। ১৯০৫ সালে বিভিন্ন খেলোয়াড়কে অতিরিক্ত বেতন প্রদানের অভিযোগে সিটিকে অভিযুক্ত করা হয় এবং এই দলের সকল খেলোয়াড়কে ফুটবল খেলা থেকে বিরত থাকার আদেশ দেয়া হয়। ১৯০৬ সালের ৩১ জানুয়ারি যখন এই নিষেধাজ্ঞা উঠিয়ে নেয়া হয় তখন টার্নবুল সিটি দলে না গিয়ে চিরপ্রতিদ্বন্দ্বী ম্যানচেস্টার ইউনাইটেড দলে যোগদান করেন। তার সাথে সতীর্থ বিলি মেরেডিথ, হার্বার্ট বার্গেস এবং জিমি ব্যানিস্টারও যোগ দেন। যোগ দেয়ার পরের দিন ১ জানুয়ারি ১৯০৭ তারিখে এস্টন ভিলার বিপক্ষে তার অভিষেক হয়। মেরেডিথের সাথে তিনি ম্যানচেস্টার ইউনাইটেডকে ১৯০৮ সালে প্রথম লীগ শিরোপা এবং ১৯০৯ সালে প্রথম এফ.এ. কাপ জিততে সাহায্য করেন। এফএ কাপের ফাইনালে তুবু ব্রিস্টল সিটির বিপক্ষে একমাত্র গোলটি করেন। ১৯০৮ সালে তিনি একাই ২৫ খেলায় ২৭টি গোল করেন। শেষ পর্যন্ত তিনি ২৪৫ খেলায় ১০০ গোল করেছেন। রেড ডেভিলের হয়ে তার সর্বশেষ ম্যাচ ছিল ১৯১৫ সালে শেফিল্ড ইউনাইটেডের বিরুদ্ধে।
প্রথম বিশ্বযুদ্ধ চলাকালে ব্রিটিশ সেনাদের সাথে তিনি শরীক হন এবং ১৯১৭ সালের ৩ মে যুদ্ধরত অবস্থায় ফ্রান্সের অ্যারাসে অষ্টম ব্যাটালিয়নের সেনা হিসেবে মৃত্যুবরণ করেন।
ফুটবল ক্লাব হাকা
ভালকেয়াকোস্কেন হাকা (Valkeakosken Haka, Football Club Haka; এছাড়াও ফুটবল ক্লাব হাকা, এফসি হাকা অথবা শুধুমাত্র হাকা নামে পরিচিত) হচ্ছে ভালকেয়াকস্কি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৩৪ সালে প্রতিষ্ঠিত হয়েছে। হাকা তাদের সকল হোম ম্যাচ ভালকেয়াকস্কির তেহিতান কেনতায় খেলে থাকে; যার ধারণক্ষমতা হচ্ছে ৩,৫১৬। বর্তমানে এই ক্লাবের ম্যানেজারের দায়িত্ব পালন করছেন তেমু তাইনিও এবং সভাপতির দায়িত্ব পালন করছেন অল্লি হুত্তুনেন। মার্কিন মধ্যমাঠের খেলোয়াড় জ্যাকব বুশো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হাকা এপর্যন্ত ২৪টি শিরোপা জয়লাভ করেছে; যার মধ্যে ৯টি ভেইক্কাউসলিগা, ১২টি ফিনীয় কাপ, ১টি ফিনীয় লীগ কাপ এবং ২টি ইক্কোনেন শিরোপা রয়েছে।
অর্জন
মেস্তারুসারিয়া / ভেইক্কাউসলিগা
ফিনীয় কাপ
ফিনীয় লীগ কাপ
ইক্কোনেন
ফেঞ্চুগঞ্জ উপজেলা
ফেঞ্চুগঞ্জ বাংলাদেশের সিলেট জেলার অন্তর্গত একটি উপজেলা। ফেঞ্চুগঞ্জ বাংলাদেশের সর্ববৃহৎ হাওর হাকালুকি ও কুশিয়ারা নদীর তীরে অবস্থিত। ফেঞ্চুগঞ্জ থানা ১৯০৭ সালে গঠিত হয় এবং ১৯৮০ সালে উপজেলা হয়।
অবস্থান ও আয়তন
এই উপজেলার উত্তরে দক্ষিণ সুরমা উপজেলা ও গোলাপগঞ্জ উপজেলা, দক্ষিণে মৌলভীবাজার জেলার রাজনগর উপজেলা ও কুলাউড়া উপজেলা, পূর্বে গোলাপগঞ্জ উপজেলা ও মৌলভীবাজার জেলার বড়লেখা উপজেলা, পশ্চিমে বালাগঞ্জ উপজেলা।
প্রশাসনিক এলাকা
ফেঞ্চুগঞ্জ উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ফেঞ্চুগঞ্জ থানার আওতাধীন।
এ উপজেলায় ৩০টি মৌজা এবং ১১৪টি গ্রাম রয়েছে।
নামকরণ
দেলোয়ার হোসেন চৌধুরী কর্তৃক প্রণীত ফেঞ্চুগঞ্জ অঞ্চলের গৌরবময় পুরাতত্ত্ব বিষয়ক পুস্তিকার উদ্বৃতি অনুযায়ী জানা যায় পূর্বকালে পরগণার বাজার, পিটাইটিকর ও কুশিয়ারা নদীর দক্ষিণ পাড়ের মধ্যবর্তী বর্তমান ছুরপান আলীর বাড়ির পার্শ্বে ছিল। তখন স্টিমার পথ বা রেলপথ ছিলনা। বর্ষাকালে চতুর্দিকে পানি থাকত। এছাড়াও নানাবিধ কারণে পরগণাবাসী বাজার স্থানান্তরের প্রয়োজন অনুভব করেন। তখন ফেঞ্চুগঞ্জের বর্তমান পূর্ববাজারের স্থান নির্ধারণ করা হয়। তৎকালীণ সময়ে ঐ স্থানের মালিকগণ পরগণাবাসীকে বাজারের জন্য বার আনা মালিকি স্বত্ত্ব দান করেন। ইন্দানগর পরগণার ফরিদপুর মৌজায় ব্রাহ্মণবাড়ী সংলগ্ন দক্ষিণে যে ছাড়া বাড়ী আছে ঐ বাড়ীর বসিন্দা ফেচুঁরাম বৈদ্য নামক এক ব্যক্তির একটি মাত্র দোকান ঐ স্থানে পূর্বে থেকে চালু ছিল। ঐ ফেঁচুরাম এর নাম অনুসারে উক্ত স্থানের নাম লোকজনের অজ্ঞাতসারে ফেঁচুগঞ্জ নাম পরিচিত হতে থাকে। পরবর্তীতে ফেচুগঞ্জকে ফেঞ্চুগঞ্জ নামকরণ করা হয়।
এছাড়াও এলাকার বিভিন্ন জনশ্রুতি রয়েছে। নুরপুর গ্রামের প্রবীণ সালিশি বিচারক ও বিশিষ্ট সমাজসেবক জনাব মোঃ নোমান মিয়া-এর মতে, সেগুলোর মধ্যে অন্যতম দুটি হচ্ছে (১)বর্তমান উপজেলার ভূমি অফিসের আশপাশে কোন এক স্থানে জেলে, কৃষকদের নিত্য প্রয়োজনীয় তামাক, চিড়া, গুড়,মুড়ি ইত্যাদির পশরা নিয়ে ফেঁচু নামের এক ব্যক্তির ঝুপড়ি ঘরের মত এক দোকান ছিল। ঐ দোকানদার ব্যক্তির নামানুসারে ফেঁচুগঞ্জ, যা পরবর্তীতে ফেঞ্চুগঞ্জ নামকরণ করা হয়।(২) অপর জনশ্রুতি হচ্ছে হযরত শাহ মালুম (র) এর মাজারের একজন খাদেম ছিলেন পেঁচু শাহ বা ফেঁচুই শাহ। তিনি প্রতিদিনি বিকাল বেলা কুশিয়ারা নদীর ঘাটে এসে বসতেন। পরে এখানে দোকানপাট গড়ে উঠলে এর নাম ফেঁচুগঞ্জ রাখা হয়। পরবর্তী সময়ে ফেঁচুগঞ্জ এর নাম সংশোধন করে ফেঞ্চুগঞ্জ রাখা হয়।
বর্তমান উপজেলার ইতিহাস
ব্রিটিশ শাসিত ভারত এর অন্যতম জাহাজ কোম্পানী IGN of R.S.N (Indian General Navigation of River System Navigation Co LTD) এর জাহাজ মেরামত কেন্দ্র ছিল কুশিয়ারা তীরবর্তী ফেঞ্চুগঞ্জ উপজেলা। ১৯২২ সালের ১০ জানুয়ারি তিনটি ইউনিয়ন নিয়ে ফেঞ্চুগঞ্জ একটি থানা হিসেবে প্রতিষ্ঠিত হয়। পরবর্তীতে ১৯৮৩ সালের ২ জুলাই বাংলাদেশের অন্যান্য থানার সাথে এক প্রশাসনিক আদেশে ইহা উপজেলায় রূপান্তরিত হয়। বর্তমানে এ উপজেলায় নতুন দুইটি ইউনিয়ন সহ মোট পাঁচটি ইউনিয়ন রয়েছে। ব্রিটিশ শাসিত ভারতের অন্যতম জাহাজ কোম্পানী IGN of R.S.N (Indian General Navigation of River system Navigation Co LTD) এর জাহাজ মেরামত কেন্দ্র ছিল কুশিয়ারা তীরবর্তী ফেঞ্চুগঞ্জ উপজেলা।উপজেলা নির্বাহী অফিসারের বর্তমান কার্যালয়টি ছিল মেরামত কোম্পানীর এজেন্ট এর বাংলো। বর্তমান উপজেলা নির্বাহী অফিসারের বাসভবনটি ছিল জাহাজ কোম্পনীর ইঞ্জিনিয়ার সাহেবের বাসা। কালের বিবর্তনে জাহাজ কোম্পানীর বাংলো উপজেলা নির্বাহী অফিসারের কার্যালয়ে রূপান্তরিত হয়েছে। এ কার্যালয় ও উপজেলা নির্বাহী অফিসরের বাসাকে কেন্দ্র করে এলাকার প্রবীণ ব্যক্তিদের নিকট অনেক গল্প প্রচলিত আছে। অনেকে এ কার্যালয়কে ইস্ট ইন্ডিয়া কোম্পানীর অফিস” হিসেবে অবিহিত করত। উপজেলা নির্বাহী অফিসারের অফিস ভবনটি বর্তমানে ব্যবহার উপযোগী হলেও প্রশাসনিক ঐতিহ্য হিসেবে একে সংরক্ষণ করা একান্ত অপরির্হায যাতে করে পরবর্তী প্রজন্মও আমাদের অতীত ইতিহাসের নিদর্শন প্রত্যক্ষ করতে পারে।
জনসংখ্যার উপাত্ত
ফেঞ্চুগঞ্জের জনসংখ্যা ১,৩৮,৮৮১জন। তার মধ্যে পুরুষ ৭০,৪৪৯ জন এবং মহিলা	৬৮,৪৩২ জন।
শিক্ষা
ফেঞ্চুগঞ্জের সাক্ষরতার হার ৫৩.৪৫%। পুরুষদের স্বাক্ষরতার ৫৮.২৫% এবং মহিলাদের সাক্ষরতার হার ৪৮.৭৫%।
অর্থনীতি
ফেঞ্চুগঞ্জে দুটি সরকারী সার কারখানা অবস্থিত। সেগুলো হলো- ১. ন্যাচারাল গ্যাস ফার্টিলাইজার ফ্যাক্টরি লিঃ (ফেঞ্চুগঞ্জ সার কারখানা) এটি এশিয়ার প্রথম সার কারখানা। ২. শাহজালাল ফার্টিলাইজার ফ্যাক্টরি লিঃ। এটি বাংলাদেশের সর্ববৃহৎ সার কারখানা। তাছাড়াও ফেঞ্চুগঞ্জ উপজেলা বিদ্যুৎ উৎপাদনে বাংলাদেশের মডেল হিসেবেও পরিচিত। ফেঞ্চুগঞ্জে ৫ টি সরকারি ও বেসরকারি বিদ্যুৎ উৎপাদন কেন্দ্র রয়েছে। সেগুলো হলো- ১. ৯০ মেগাওয়াট বিদ্যুৎ কেন্দ্র (ফেঞ্চুগঞ্জ কম্বাইন্ড সাইকল গ্যাস) এটি বর্তমানে ১৮০ মেগাওয়াটে উন্নীত করা হয়েছে ২. বারাকাতুল্লাহ ইলেক্ট্র ডায়নামিক লিঃ ৫১ মেগাওয়াট ক্ষমতা সম্পন্ন। ৩.এনার্জি প্রিমা লিঃ যা ৫০ মেগাওয়াট ক্ষমতা সম্পন্ন। ৪. লিভার্টি পাওয়ার ইউ.এস (নির্মাণাধীন) ৫.কুশিয়ারা পাওয়ার প্লান্ট লিঃ (নির্মাণাধীন) ৬. বিল্ড আপ অপরা লিঃ (নির্মাণাধীন)। এছাড়া, এখানে ২ টি চা বাগান আছে।
সঙ্গম সাহিত্য
সঙ্গম সাহিত্য ধ্রুপদী তামিল সাহিত্যের একটি অংশ। খ্রিষ্টপূর্ব ৩০০ অব্দ থেকে ৬০০ খ্রিষ্টাব্দের মধ্যে রচিত  এই সাহিত্যধারা ৪৭৩ জন কবির রচিত ২৩৮১টি কবিতার এক সংকলন। এই কবিদের মধ্যে ১০২ জনের পরিচয় জানা যায় না। এই কবিতাগুলি যে সময়কালে রচিত হয় সেই সময়কালটিকে সাধারণভাবে সঙ্গম যুগ নামে অভিহিত করা হয়। সাহিত্য গবেষকদের মতে সহস্রাধিক বছর বিদ্যমান সঙ্গম কিংবদন্তির নামানুসারে এই সমগ্র সাহিত্যবর্গটি নামাঙ্কিত।   সঙ্গম সাহিত্যের বিষয়বস্তু ছিল ধর্মনিরপেক্ষ। এর উপজীব্য ছিল তামিল জাতির দৈনন্দিন জীবনযাত্রার নানা বিবরণ।
সঙ্গম সাহিত্যকারেরা ছিলেন তামিল কবি। তাদের মধ্যে ছিলেন সমাজের বিভিন্ন পেশা ও শ্রেণির পুরুষ ও মহিলারাও। পরবর্তীকালে বিভিন্ন সংকলনে সংকলিত ও সম্পাদিত হয়ে ১০০০ খ্রিষ্টাব্দ নাগাদ গ্রন্থাকারে প্রকাশিত হয় এই কবিতাগুলি। পরবর্তীকালে জনপ্রিয়তা হারালেও ঊনবিংশ শতাব্দীতে সি ডব্লিউ তামোতারামপিল্লাই ও ইউ ভি স্বামীনাথ আয়ার প্রমুখ পণ্ডিত কর্তৃক পুনরাবিষ্কৃত হয় এগুলি।
রকওয়েল বি-১ ল্যান্সার
বি-১ প্রথম ১৯৬০ সালে একটি প্ল্যাটফর্ম হিসাবে কল্পনা করা হয়েছিল, যা বি-৫৮ হাস্টলারের ম্যাক ২ গতিকে বি-৫২ এর পরিসর ও পেলোডের সাথে একত্রিত করবে এবং শেষ পর্যন্ত উভয় বোমারু বিমানকে প্রতিস্থাপন করার উদ্দেশ্যে ছিল। দীর্ঘ ধারাবাহিক গবেষণার পর, রকওয়েল ইন্টারন্যাশনাল (বর্তমানে বোয়িং -এর অংশ) বি-১এ হিসাবে আবির্ভূত হওয়ার জন্য নকশা প্রতিযোগিতা জিতেছিল। এই সংস্করণটির উচ্চতায় সর্বোচ্চ গতি ছিল ম্যাক ২.২ এবং খুব কম উচ্চতায় ম্যাক ০.৮৫ সহ দীর্ঘ দূরত্বের জন্য উড়ার সক্ষম ছিল। বিমানের উচ্চ মূল্যের সমন্বয়, একই প্রাথমিক গতি ও দূরত্বে উড়তে সক্ষম এজিএম-৮৬ ক্রুজ ক্ষেপণাস্ত্রের প্রবর্তন, এবং স্টিলথ বোমারু বিমানের প্রাথমিক কাজ এই সমস্ত কিছু উল্লেখযোগ্যভাবে বি-১ এর প্রয়োজনীয়তা হ্রাস করেছে। এর ফলে বি-১এ প্রোটোটাইপ তৈরি হওয়ার পরে ১৯৭৭ সালে কর্মসূচিটি বাতিল হয়ে যায়।
কুয়েতে অপরাধ
কুয়েতে অপরাধের হার কম। বিদেশী নাগরিকদের বিরুদ্ধে সহিংস অপরাধের ঘটনা অত্যন্ত বিরল। দেশটি পুরুষ ও মহিলাদের জন্য একটি গন্তব্য বিন্দু যারা দক্ষিণ ও দক্ষিণ-পূর্ব এশিয়া থেকে গৃহস্থালী বা স্বল্প-দক্ষ শ্রমের জন্য বৈধভাবে অভিবাসন করে। দক্ষিণ এশিয়ার দেশ যেমন বাংলাদেশ, ভারত, পাকিস্তান ও শ্রীলঙ্কা এবং ফিলিপাইনের মতো দক্ষিণ-পূর্ব এশিয়ার দেশগুলো থেকে মানুষ কুয়েতে পাচার হয়। কাতার, সংযুক্ত আরব আমিরাত এবং সৌদি আরবের সাথে কুয়েত টায়ার ৪ র‍্যাঙ্কে রয়েছে যেখানে অধিক সম্পদ রয়েছে, তবে মানব পাচারের পরিস্থিতি আরও খারাপ।
সন্ত্রাস
সন্ত্রাসী হামলার আশঙ্কা উদ্বেগের বিষয়। ৭০ এর দশকের গোড়ার দিকে সন্ত্রাসবাদের হুমকি বেশিরভাগই ছিল বিভিন্ন ফিলিস্তিনি দল দ্বারা সংঘটিত সরকারি লক্ষ্যবস্তুর বিরুদ্ধে। ইরান-ইরাক সংঘাতের সময় সন্ত্রাসবাদ প্রধানত ইরানী এজেন্ট এবং সমর্থকদের দ্বারা হয়েছিল, যেখানে শাসকের বিরুদ্ধে আত্মঘাতী গাড়ি বোমা প্রচেষ্টা সহ জনসাধারণের জায়গায় বেশ কয়েকটি বোমা হামলা হয়েছিল যা ব্যর্থ হয়েছিল। এছাড়াও দ্বিতীয় উপসাগরীয় যুদ্ধের জন্য সামরিক গঠনের সময় চরমপন্থীদের দ্বারা বিদেশীদের লক্ষ্য করে বেশ কয়েকটি আক্রমণের মাধ্যমে একটি উচ্চতর সন্ত্রাসবাদের হুমকি ছিল। উদীয়মান চরমপন্থী হুমকির বিরুদ্ধে সরকার অত্যন্ত কঠোরভাবে দমন করে এবং বেশ কয়েকটি উচ্চ-প্রোফাইল সংঘর্ষের ঘটনা ঘটে। এটি সৌদি আরবের শাসনের শক্তিশালী পদক্ষেপের সাথে, হুমকিকে দূর করেছে বা অনেকাংশে হ্রাস করেছে এবং ২০০৫ সাল থেকে কুয়েতে কোন সন্ত্রাসী ঘটনা ঘটেনি। চরমপন্থী উপাদানের সাথে যুক্ত বেশ কিছু কুয়েতি পুরুষ জোট বাহিনীর সাথে লড়াই করার জন্য ইরাকে গিয়েছিলেন বলে জানা গেছে, কিন্তু স্থানীয় ইরাকি জঙ্গিরা তাদের জ্ঞান বা সম্মতি ছাড়াই তাদের "আত্মঘাতী বোমারু" হিসাবে ব্যবহার করতে আগ্রহী বলে মনে হচ্ছে। অস্ট্রেলিয়া সরকারের পররাষ্ট্র ও বাণিজ্য বিভাগ (DFAT) জানিয়েছে কুয়েতে সন্ত্রাসী হামলার উচ্চ হুমকি রয়েছে। DFAT দাবি করেছে যে তারা রিপোর্ট পেয়েছে যে সন্ত্রাসীরা কুয়েত সরকারের সম্পত্তি, হোটেল, রেস্তোরাঁ এবং পশ্চিমা স্বার্থের বিরুদ্ধে হামলার পরিকল্পনা করছে৷ মার্কিন যুক্তরাষ্ট্রের স্টেট ডিপার্টমেন্ট জানিয়েছে যে সন্ত্রাসীরা অতীতে হোটেল চেইনগুলিতে আক্রমণ করেছিল যা তারা বিশ্বাস করেছিল যে তারা পশ্চিমাদের অন্তর্গত। পশ্চিমা হাউজিং কমপ্লেক্সগুলিও সন্ত্রাসবাদী সংগঠনগুলির দ্বারা লক্ষ্যবস্তু ছিল। কুয়েতে সন্ত্রাসবাদের মধ্যে বোমা হামলা, ছিনতাই, জিম্মি, অপহরণ এবং হত্যা অন্তর্ভুক্ত থাকতে পারে। সামরিক ও বেসামরিক উভয়ই সন্ত্রাসী গোষ্ঠীর সম্ভাব্য লক্ষ্যবস্তু। মার্কিন স্টেট ডিপার্টমেন্টের মতে, মার্কিন যুক্তরাষ্ট্রের অফিসিয়াল সুবিধাগুলিতে নিরাপত্তা ব্যবস্থা বৃদ্ধির কারণে সন্ত্রাসীরা তেল পরিকাঠামো, গণপরিবহন, স্কুল, উপাসনালয়, ক্লাব, শপিং কমপ্লেক্স ইত্যাদি লক্ষ্যবস্তু করতে পারে। যদিও এই জায়গাগুলি সন্ত্রাসী সংগঠনের সম্ভাব্য লক্ষ্যবস্তু, তবে DFAT জোর দিয়েছিল "যেকোন সময় কুয়েতের যে কোনও জায়গায় হামলা হতে পারে"।
মুহাম্মদ হাবিবুর রহমান
বিচারপতি মুহাম্মদ হাবিবুর রহমান (৩ ডিসেম্বর ১৯২৮ - ১১ জানুয়ারি ২০১৪ ) বাংলাদেশের ৭ম প্রধান বিচারপতি হিসাবে দায়িত্ব পালন করেছেন, তিনি বাংলাদেশের ৭ম প্রধান বিচারপতি এবং পরবর্তীতে তত্ত্বাবধায়ক সরকারের প্রধান উপদেষ্টা তথা দেশের অন্তবর্তীকালীন সরকার প্রধান হিসাবে দায়িত্ব পালন করেছেন। তিনি একাধারে গবেষক, লেখক, শিক্ষাবিদ, আইনজীবী, রবীন্দ্র বিশেষজ্ঞ, ভাষা সৈনিক, অভিধানপ্রণেতা। ১৯৪৯ হতে ৫২ পর্যন্ত ভাষা আন্দোলনে তিনি সক্রিয়ভাবে অংশগ্রহণ করেছিলেন। ২১শে ফেব্রুয়ারি ১৪৪ ধারা ভঙ্গকারী প্রথম দলের নেতৃত্ব দেন তিনি। উচ্চ আদালতে বাংলা ভাষা প্রবর্তনে তিনি উল্লেখযোগ্য ভূমিকা করেছেন। বাংলা ভাষার ওপর তার রচিত গ্রন্থাদির মধ্যে উল্লেখযোগ্য যথা-শব্দ (১৯৭৪), মাতৃভাষার স্বপক্ষে রবীন্দ্রনাথ (১৯৮৩), আমরা কি যাব না তাদের কাছে যারা শুধু বাংলায় কথা বলে (১৯৯৬), প্রথমে মাতৃভাষা পরভাষা পরে (২০০৪) ইত্যাদি।
জন্ম ও পরিবার
১৯২৮ খ্রিষ্টাব্দের ৩ ডিসেম্বর ভারতের মুর্শিদাবাদ জেলার জংগীপুর মহকুমার দয়ারামপুর গ্রামে মুহম্মদ হাবিবুর রহমান জন্মগ্রহণ করেন। বাবা মৌলভী জহিরউদ্দিন বিশ্বাস ছিলেন আইনজীবী ৷ জহিরউদ্দিন বিশ্বাস ছিলেন একজন সক্রিয় রাজনৈতিক কর্মী। তিনি প্রথমে আঞ্জুমান এবং পরে মুসলিম লীগ আন্দোলনের সাংগঠনিক পর্যায়ে সক্রিয়ভাবে জড়িত ছিলেন৷ দ্বিতীয় মহাযুদ্ধের সময় হাবিবুর রহমানের পিতা জাতীয় যুক্তফ্রন্টের বিভাগীয় নেতা ছিলেন৷ পশ্চিমবঙ্গ সরকার ১৯৪৭ খ্রিষ্টাব্দের ডিসেম্বর মাসে তাকে গ্রেফতার করে বহরমপুর কারাগারে পাঠায়, অবশ্য কয়েকদিন পরই জহিরউদ্দিন বিশ্বাস মুক্তি লাভ করেন। ভারত বিভাগের পর ১৯৪৮ খ্রিষ্টাব্দে মুশির্দাবাদ  থেকে স্থানান্তরিত হয়ে তৎকালীন চাঁপাইনবাবগঞ্জ এবং পরবর্তীতে রাজশাহীতেস্থায়ীভাবে বসবাস শুরু করেন৷ হাবিবুর রহমানের পিতা মৌলভী জহিরউদ্দিন বিশ্বাস বিয়ে করেছিলেন চাঁপাইনবাবগঞ্জের শিবগঞ্জ উপজেলার শ্যামপুরের মিসেস গুল হাবিবাকে। শুধু নানার বাড়ি নয়, বিচারপতি হাবিবুর রহমান নিজেও বিয়ে করেছিলেন চাঁপাইনবাবগঞ্জের শিববঞ্জ উপজেলার শ্যামপুর গ্রামে। হাবিবুর রহমানের শৈশবের অনেকখানি কেটেছে চাঁপাইনবাবগঞ্জের শিবগঞ্জের এই শ্যামপুরে (নানার বাড়ি)। পরবর্তীতে শ্যামপুর শ্বশুর বাড়ি হওয়ায় এখানে তিনি মাঝে মাঝে বেড়াতে আসতেন।
শিক্ষা
মুহাম্মদ হাবিবুর রহমান ঢাকা বিশ্ববিদ্যালয় থেকে ইতিহাস বিষয়ে ১৯৪৯ খ্রিষ্টাব্দে বি.এ. সম্মান ও ১৯৫১ খ্রিষ্টাব্দে এম.এ. পাশ করেন। পরবর্তীতে তিনি অক্সফোর্ড বিশ্ববিদ্যালয় থেকে আধুনিক ইতিহাসে ১৯৫৮ খ্রিষ্টাব্দে বি.এ. সম্মান ও স্নাতক ডিগ্রি লাভ করেন।
কর্মজীবন
right|250px|thumb|লেখক মুহাম্মদ হাবিবুর রহমান হাবিবুর রহমান তার কর্মজীবন শুরু করেন ১৯৫২ খ্রিষ্টাব্দে ঢাকা বিশ্ববিদ্যালয়ের ইতিহাস বিভাগে প্রভাষক হিসেবে যোগ দিয়ে। এরপর তিনি রাজশাহী বিশ্ববিদ্যালয়ে আইন বিভাগে যোগ দেন। সেখানে তিনি ইতিহাসের রিডার (১৯৬২-৬৪) ও আইন বিভাগের ডিন (১৯৬১) হিসেবে দায়িত্ব পালন করেন। ১৯৬৪ খ্রিষ্টাব্দে তিনি আইন ব্যবসায়কে পেশা হিসেবে গ্রহণ করেন এবং ঢাকা হাই কোর্ট বারে যোগ দেন। তিনি সহকারী এডভোকেট জেনারেল (১৯৬৯), হাই কোর্ট বার এসোসিয়েশনের ভাইস-প্রেসিডেন্ট (১৯৭২) ইত্যাদি দায়িত্ব পালন করেন। তিনি বাংলাদেশ বার কাউন্সিলেরও (১৯৭২) সদস্য ছিলেন। ১৯৭৬ থেকে ১৯৮৫ খ্রিষ্টাব্দে পর্যন্ত তিনি হাইকোর্টের বিচারপতি ছিলেন। ১৯৮৫ সালে তিনি বাংলাদেশ সুপ্রিম কোর্ট-এর আপিল বিভাগে নিয়োগ লাভ করেন। তিনি ১৯৯৫ পর্যন্ত আপিল বিভাগের বিচারপতি হিসাবে দায়িত্ব পালন করেন।। ১৯৯০-৯১ মেয়াদে বিচারপতি শাহাবুদ্দিন আহমেদ অন্তবর্তীকালীন সরকার প্রধান হিসাবে দায়িত্ব গ্রহণ করলে হাবিবুর রহমান বাংলাদেশ সুপ্রিম কোর্ট-এর ভারপ্রাপ্ত বিচারপতির দায়িত্ব পালন করেন। ১৯৯৫ খ্রিষ্টাব্দে প্রধান বিচারপতি হিসেবে শপথ গ্রহণ করেন।
দেশে-বিদেশে বিচারপতি হাবিবুর রহমান অনেক সম্মেলনে অংশগ্রহণ করেন। এগুলোর মধ্যে প্রধান হল - অস্ট্রলিয়ার পার্থে অনুষ্ঠিত এশিয়া প্যাসিফিক দেশসমূহের প্রধান বিচারপতিদের সম্মেলন (১৯৯১), নাইজেরিয়ার আবুজাতে চতুর্থ কমনওয়েলথ প্রধান বিচারপতিদের সম্মেলন (১৯৯২), নেপালের কাঠমুন্ডুতে প্রথম সার্ক প্রধান বিচাপতিদের সম্মেলন (১৯৯৫)।
তত্ত্বাবধায়ক সরকারের প্রধান উপদেষ্টা
১৯৯৫ খ্রিষ্টাব্দে বিচারপতি হাবিবুর রহমান বাংলাদেশের প্রধান বিচারপতি হিসেবে অবসর গ্রহণ করেন। সর্বশেষ অবসরপ্রাপ্ত বিচারপতি হিসেবে তিনি ১৯৯৬ খ্রিষ্টাব্দের তত্ত্বাবধায়ক সরকারের প্রধান উপদেষ্টা তথা দেশের অন্তবর্তীকালীন সরকার প্রধান হিসাবে দায়িত্ব পালন করেন। এ সময় ১৯৯৬ খ্রিষ্টাব্দে বাংলাদেশের ষষ্ঠ জাতীয় সংসদ নির্বাচন অনুষ্ঠিত হয়।
মৃত্যু
মুহাম্মদ হাবিবুর রহমান ২০১৪ সালের ১১ জানুয়ারি রাজধানী ঢাকার ইউনাইটেড হাসপাতালে মৃত্যুবরণ করেন।
সাহিত্যে অবদান
একজন গবেষক ও লেখক বিচারপতি হাবিবুর রহমান সাহিত্য ও অন্যান্য বহু ক্ষেত্রে অনেক অবদান রেখেছেন। তার প্রকাশিত বইগুলোর মধ্যে অন্যতম হল:
প্রবন্ধ
মুহাম্মদ হাবিবুর রহমানের প্রবন্ধ বইয়ের সংখ্যা প্রায় ৪০টি৷
পোয়েট্রি স্ল্যাম
পোয়েট্রি স্ল্যাম (Poetry slam) হল একটি প্রতিযোগিতামূলক শিল্পআনুষ্ঠান, যেখানে কবিদের দ্বারা শ্রোতা এবং বিচারকদের একটি প্যানেলের সামনে স্বতন্ত্র বা মূল কবিতা আবৃত্তি করা হয়। পোয়েট্রি স্ল্যামের বিভিন্ন ধরন থাকতে পারে, তবে প্রায়শই স্ল্যামগুলি উচ্চস্বরে এবং প্রাণবন্ত, দর্শকদের অংশগ্রহণ, উল্লাসের সাথে নাটকীয়ভাবে পরিবেশিত হয়ে থাকে। হিপ হপ সঙ্গীত এবং শহুরে সংস্কৃতির শক্তিশালী প্রভাব, এবং অংশগ্রহণকারীদের নেপথ্য ভূমিকা বিভিন্ন হতে থাকে।
কবিতা আবৃত্তিকে একাডেমিয়া থেকে জনপ্রিয় দর্শকদের কাছে নিয়ে যাওয়ার প্রয়াশে নকশাকৃত প্রথম স্ল্যাম প্রতিযোগিতার মাধ্যমে ১৯৮৪ সালে মার্কিন যুক্তরাষ্ট্রের শিকাগোতে কবিতা স্ল্যাম শুরু হয়। মার্কিন কবি মার্ক স্মিথ, সেই সময়ে কবিতার দৃশ্যটিকে "খুবই কাঠামোবদ্ধ এবং ঠাসাঠাসি" বলে বিশ্বাস করেন, উন্মুক্ত মাইক্রোফোন কবিতা পাঠে অংশ নিয়ে পরীক্ষা-নিরীক্ষা শুরু করেন এবং তারপর প্রতিযোগিতার উপাদানটি প্রবর্তন করে সেগুলিকে স্ল্যামে পরিণত করেন।
একটি কবিতা স্ল্যামে পরিবেশনাকে বিষয়বস্তুর মতো উৎসাহ এবং শৈলীর উপর বিচার করা হয় এবং কবিরা ব্যক্তি বা দল হিসেবে প্রতিদ্বন্দ্বিতা করতে পারেন। বিচারকার্য প্রায়শই বিচারকের একটি প্যানেলের মাধ্যমে পরিচালিত হয়, সাধারণত পাঁচজন, যারা সাধারণত দর্শকদের মধ্য থেকে নির্বাচিত হন। কখনো কখনো দর্শকদের প্রতিক্রিয়ার মাধ্যমে কবিদের বিচার করা হয়।
ইরান জাতীয় কাবাডি দল
ইরান জাতীয় কাবাডি দল আন্তর্জাতিক কাবাডিতে ইসলামী প্রজাতন্ত্র ইরানের প্রতিনিধিত্ব করে।
শিকাবালা
মাহমুদ আব্দেল রাজেক ফাদলাল্লাহ (محمود عبد الرازق "شيكابالا"  ; জন্ম: ৫ মার্চ ১৯৮৬), শিকাবালা  নামেই অধিক পরিচিত, হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক হতে সৌদি ক্লাব আল রিয়াদ এফসিতে ধারে এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
সেলিম আল দীন লোকনাট্য পদক
সেলিম আল দীন লোকনাট্য পদক বাংলাদেশের রাজশাহীর পুঠিয়া থিয়েটার ও কেন্দ্রীয় বাংলাদেশ গ্রাম থিয়েটার এর উদ্যোগে ২০১৫ইং সালে প্রবর্তিত হয়। সংস্কৃতি কর্মীদের অনুপ্রাণিত করার জন্য তাদের কর্মের স্বীকৃতিস্বরুপ প্রতি বছর এ পুরস্কার দেয়া হয়।
আফ্রিকা মুসলিমস এজেন্সি
আফ্রিকা মুসলিমস এজেন্সি (এএমএ) একটি ইসলামী মানবিক সংস্থা। এটি ১৯৮১ সালে প্রতিষ্ঠিত হয়েছিল এবং এটি মূলত কুয়েতদের সহায়তা এবং দাওয়াহ দানের মাধ্যমে মুসলমানদের তহবিল দিয়ে অর্থায়ন করা হয়।
কেপটাউন অফিস ১৯৮৭ সালে মাহমুদ ফরিদ চুনারার মাধ্যমে শুরু হয়েছিল এবং তাঁর পরিচালনায় সংস্থাটি আফ্রিকার বৃহত্তম সাহায্যকারী সংস্থায় পরিণত হয়। এমএফ চুনারা (জন্ম ৩ নভেম্বর ১৯৪৯) ৯ এপ্রিল ২০১১ মারা যান এবং তার পুত্র ইমরান চুনারা পরিচালক হয়েছিলেন।
এএমএ নিজেকে আফ্রিকার বিভিন্ন অফিস সহ কুয়েতে অবস্থিত মানবিক, উন্নয়ন ও দাওয়াহ সংস্থা হিসাবে পরিচিত লাভ করে। সংস্থাটি সিয়েরা লিওন, মালি, মোজাম্বিক, মাদাগাস্কার, জিম্বাবুয়ে, অ্যাঙ্গোলা, গাম্বিয়া এবং বিশেষত দক্ষিণ আফ্রিকা সহ অনেক আফ্রিকায় নিজেকে প্রতিষ্ঠিত করেছে। এজেন্সিটির লক্ষ্য কুরআনের শিক্ষার প্রচারের মাধ্যমে ইসলামকে শক্তিশালী করা, পাশাপাশি হাসপাতাল, স্কুল এবং মসজিদ নির্মাণ করা।
২০১০ সালে, আন্তর্জাতিক শ্রম অফিস উল্লেখ করেছে যে এএমএ পরিষ্কার পানীয় জলের জন্য কূপ নির্মাণ সহ প্রত্যক্ষ সহায়তার দিকে মনোনিবেশ করেছে।
নাইজারে, এএমএ ১৯৮৫ সাল থেকে উন্নয়নে গুরুত্বপূর্ণ ভূমিকা পালন করেছে । এটি প্রতিষ্ঠিত হওয়ার পরে এর লক্ষ্য এবং কৌশল নাটকীয়ভাবে পরিবর্তিত হয়েছিল।
১৯৯৯ সালে, এটি জাতিসংঘের অর্থনৈতিক ও সামাজিক কাউন্সিলের পরামর্শমূলক মর্যাদা লাভ করে। ২০০৭ সালে, এর নেতাদের পুলিশ পর্যবেক্ষণ এবং জিজ্ঞাসাবাদ করা হয়েছিল।
শ্যারন স্টোন
শ্যারন ইভোন স্টোন (ইংরেজি: Sharon Yvonne Stone; জন্ম: ১০ই মার্চ, ১৯৫৮) হলেন একজন মার্কিন অভিনেত্রী, চলচ্চিত্র প্রযোজক ও সাবেক ফ্যাশন মডেল। তিনি অভিনয়ের জন্য একটি গোল্ডেন গ্লোব পুরস্কার ও একটি এমি পুরস্কার অর্জন করেন। ২০০৫ সালে ফ্রান্স সরকার তাকে অদ্রে দে আর্ত এ দে লেত্রে উপাধিতে ভূষিত করে।
স্টোন ১৯৮৯ সালের মিনি ধারাবাহিক ওয়ার অ্যান্ড রিমেম্ব্রান্স দিয়ে প্রথম সকলের নজর কাড়েন এবং টোটাল রিকল (১৯৯০) দিয়ে মূলধারার চলচ্চিত্রে খ্যাতি লাভ করেন। তিনি যৌন আবেদনের প্রতীক হয়ে উঠেন এবং যৌন আবেদনময়ী থ্রিলারধর্মী বেসিক ইন্সটিন্ক্ট (১৯৯২) চলচ্চিত্রে ক্যাথরিন ট্রামেল ভূমিকায় অভিনয় করে আন্তর্জাতিক পরিচিতি লাভ করেন। এই ছবিতে অভিনয়ের জন্য তিনি তার প্রথম শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৯৫ সালে তিনি মার্টিন স্কোরসেজির ক্যাসিনো চলচ্চিত্রে অভিনয়ের জন্য শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি দ্য মাইটি (১৯৯৮) ও দ্য মিউজ (১৯৯৯) চলচ্চিত্রে অভিনয়ের জন্য আরো দুটি গোল্ডেন গ্লোব পুরস্কারের মনোনয়ন লাভ করেন।
স্টোনের অন্যান্য উল্লেখযোগ্য চলচ্চিত্র হল স্লিভার (১৯৯৩), দ্য স্পেশালিস্ট (১৯৯৪), দ্য কুইক অ্যান্ড দ্য ডেড (১৯৯৫), ইফ দিজ ওয়াল্‌স কুড টক ২ (২০০০), ক্যাটওম্যান (২০০৪), ব্রোকেন ফ্লাওয়ার্স (২০০৫), আলফা ডগ (২০০৬), ববি (২০০৬), লাভলেস (২০১৩) এবং ফেডিং গিগোলো (২০১৩)। স্টোন ২০০৪ সালে দ্য প্র্যাকটিস টেলিভিশন ধারাবাহিকে অতিথি চরিত্রে অভিনয় করে নাট্য ধারাবাহিকে অনন্য অতিথি অভিনেত্রী বিভাগে এমি পুরস্কার লাভ করেন। এছাড়া তিনি টেলিভিশন ধারাবাহিক ল অ্যান্ড অর্ডার: স্পেশাল ভিক্টিম্‌স ইউনিট (২০১০) এবং স্বল্পদৈর্ঘ্য ধারাবাহিক এজেন্ট এক্স (২০১৫) এ অভিনয় করেন।
কর্মজীবন
শ্যারন ইভোন স্টোন ১৯৫৮ সালের ১০ই মার্চ পেন্সিল্‌ভেনিয়ার মিডভিলে জন্মগ্রহণ করেন। তার মাতা ডরোথি মারি (জন্মনাম: লসন, ১৯৩৩) ছিলেন একজন হিসাবরক্ষক এবং পিতা দ্বিতীয় জোসেফ উইলিয়াম স্টোন (১৯৩০-২০০৯) ছিলেন একজন যন্ত্রপাতি ও রং প্রস্তুতকারক এবং ফ্যাক্টরি কর্মী। তার এক বোন ও দুই ভাই রয়েছে। বোন কেলি এবং দুই ভাই মাইকেল ও প্যাট্রিক স্টোন। তার পূর্বপুরুষগণ আইরিশ ছিলেন। স্টোন শৈশবে খুবই মেধাবী ছিলেন এবং মাত্র পাঁচ বছর বয়সে দ্বিতীয় গ্রেডে উত্তীর্ণ হন।
তিনি ১৯৭৫ সালে পেন্সিল্‌ভেনিয়ার সেগার্টাউন হাই স্কুল থেকে মাধ্যমিক সম্পন্ন করেন। এডিনবরো বিশ্ববিদ্যালয়ে পড়াকালীন স্টোন মিস ক্রফোর্ড কাউন্টি, পেন্সিল্‌ভেনিয়া মুকুট জয় করেন এবং মিস পেন্সিল্‌ভেনিয়ার মুকুটের প্রতিযোগী ছিলেন। একজন বিচারক তাকে স্কুল বাদ দিয়ে নিউ ইয়র্কে গিয়ে ফ্যাশন মডেল হতে উদ্ধুদ্ধ করেন। ১৯৭৭ সালে স্টোন মিডভিল ত্যাগ করে নিউ জার্সিতে তার এক আত্মীয়ের কাছে চলে যান। তিনি নিউ ইয়র্ক সিটিতে ফোর্ড মডেলিং এজেন্সির সাথে চুক্তিবদ্ধ হন। হিলারি ক্লিনটনের অনুপ্রেরণায় ২০১৬ সালে স্টোন তার ডিগ্রি অর্জনের জন্য পুনরায় এডিনবরো বিশ্ববিদ্যালয়ের ফিরে যান।
মোহনপুর সরকারি বালিকা উচ্চ বিদ্যালয়
মোহনপুর সরকারি বালিকা উচ্চ বিদ্যালয় বাংলাদেশের রাজশাহীতে অবস্থিত একটি শিক্ষাপ্রতিষ্ঠান। এটি মেয়েদের জন্য ১৯৮১ সালে প্রতিষ্ঠিত হয়। রাজশাহী জেলার মোহনপুর উপজেলায় অবস্থিত এই বিদ্যালয়টি ১৯৮৭ সালে জাতীয়করণ করা হয়।
শিক্ষা কার্যক্রম
এই বিদ্যালয়টিতে তৃতীয় শ্রেণি থেকে দশম শ্রেণি পর্যন্ত শিক্ষা দান করা হয়। এর প্রভাতি শাখার কার্যক্রম শুরু হয় সকাল ৭ট ৩০ মিনিট থেকে।
টি২ এসডিই
টি২ এসডিই (সিস্টেম ডেভেলপমেন্ট পরিবেশ) হল একটি উন্মুক্ত উৎসের লিনাক্স ডিস্ট্রিবিউশন কিট। এটি প্রাথমিকভাবে রেনে রেবে বিকশিত করেছিলেন।
ইতিহাস
ক্লেয়ার উলফ ১৯৯৮ সালের গ্রীষ্মে রক লিনাক্স শুরু করেছিলেন। ডেভেলপাররা এই প্রকল্পে অসন্তুষ্ট হয়ে ২০০৪ সালে টি২ এসডিই নামক একটি শাখা প্রকল্প তৈরি করা হয়েছিল। রক লিনাক্স ২০১০ সালে বন্ধ করা হয়েছিল।
২০০৬ সালের আগস্ট মাসে, এএমডি৬৪, আই৩৮৬, পিপিসি৬৪ এবং এসপিএআরসি৬৪ এর জন্য আইএসও ইমেজসহ সংস্করণ ৬.০ প্রকাশ করা হয়েছিল। ২০১০ সালের জুলাই মাসে, সংস্করণ ৮.০ (কোডনাম "ফিনিক্স") প্রকাশিত হয়েছিল। এপ্রিল ২০২১ সালে, সংস্করণ ২১.৪ প্রকাশিত হয়েছে।
হার্ডওয়্যার সমর্থন
এটি এক্স৮৬-৬৪, এক্স৮৬, এআরএম৬৪, এআরএম, আরআইএসসি-ভি (৩২ এবং ৬৪ বিট), পিপিসি৬৪এলই, পিপিসি৬৪-৩২, এসপিএআরসি৬৪, এমআইপিএস৬৪, এমআইপিএসইএল, এইচপিপিএ, এম৬৮কে, আলফা এবং আইএ৬৪ কম্পিউটার স্থাপত্য সমর্থন করে। পাওয়ারপিসি প্ল্যাটফর্মটি ভালভাবে সমর্থিত এবং ওয়েবসাইটে আইএসও ইমেজ পাওয়া যায় অথবা ব্যবহারকারীদের নিজে তৈরি করে নেওয়ার ব্যবস্থা আছে।
টি২ এসডিই নিন্টেন্ডো উইতে চলতে দেখা গেছে। এটি এসজিআই অকটেন এবং প্লেস্টেশন ৩ সমর্থন করে।
রেইনবো ট্রাউট
রেইনবো ট্রাউট (অনকোরহিনকাস মাইকিস) হচ্ছে এক ধরনের ট্রাউট মাছ এবং স্যালমনিড এর প্রজাতি, এশিয়া এবং উত্তর আমেরিকা সংলগ্ন প্রশান্ত মহাসাগরের শীতল জলের স্রোতে বাস করে। স্টিলহেড (অনেকসময় স্টিলহেড ট্রাউট বলা হয়) হচ্ছে উপকূলীয় রেইনবো ট্রাউট। কলাম্বিয়া নদীর রেডব্যান্ড ট্রাউট দুই থেকে তিন বছর সাগরে বাস করার পরে আবার ফিরে আসে। গ্রেট লেকস সহ অন্যান্য স্বাদু পানির রেইনবো ট্রাউট সাধারণত স্টিলহেড নামেই পরিচিত।
স্বাদুপানির স্রোতে বাসকারী পূর্ণবয়স্ক রেইনবো ট্রাউটের গড় ওজন ১ থেকে ৫ পাউন্ড অন্যদিকে লেকে এবং নদীতে সমুদ্র থেকে ফিরে আসা মাছের ওজন ২০ পাউন্ড পর্যন্ত হয়। প্রজাতি,  আকৃতি এবং বাসস্থানের উপর ভিত্তি করে রঙের পার্থক্য পরিলক্ষিত হয়। পূর্ণবয়স্ক মাছের গায়ে কানকো থেকে লেজ পর্যন্ত চওড়া লালচে ডোরা থাকে।
স্টিলহেড হচ্ছে আমেরিকার ওয়াশিংটন রাজ্যের অফিশিয়াল স্টেট ফিশ
শ্রেণীবিন্যাস
রেইনবো ট্রাউটের বৈজ্ঞানিক নাম Oncorhynchus mykiss. জার্মান প্রকৃতিবিদ এবং ট্যাক্সনমিস্ট জোহান জুলিয়াস ওয়ালবায়ুম ১৭৯২ সালে সর্বপ্রথম এই প্রজাতির নামকরণ করেন। মাছটির মাইকিস নামটি সাইবেরিয়ার কামচাটকার স্থানীয় কামচাটকান ভাষা থেকে নিয়েছিলেন ওয়ালবায়ুম। কামচাটকান ভাষায় মাইকিঝা অর্থ মাছ। গণ নামটি এসেছে গ্রীক অনকোস এবং রিনকোস থেকে।
স্কটিশ প্রকৃতিবিদ স্যার জন রিচার্ডসন এই প্রজাতির একটি নমুনার নামকরণ করেন Salmo gairdneri ১৮৩৬ সালে মেরেডিথ গেইরডনারের সম্মানে। মেরেডিথ কলাম্বিয়া নদী তীরের ফোর্ট ভ্যানকুয়েভার এর হাডসন বে কোম্পানীর সার্জন ছিলেন। তিনি রিচার্ডসনকে মাছের নমুনাটি সরবরাহ করেন। ১৮৫৫ সালে, উইলিয়াম পি. গিবসন, ক্যালিফোর্নিয়া একাডেএওভ সাইন্সের ভূতত্ত্ব ও খনিতত্বের কিউরেটর, একটি মাছের ঝাঁকের সন্ধান পান এবং এর নাম রাখেন Salmo iridia (Latin: rainbow), পরে নামটি সংশোধন করে রাখা হয়। Salmo irideus। পরে ওয়ালবায়ুমের বর্ণিত নমুনার সাথে মিলে এই নামটি হারিয়ে যায়।
১৯৮৯ সালে মর্ফোলজিক্যাল এবং জেনেটিক স্টাডিস থেকে জানা যায় প্রশান্ত বেসিনের ট্রাউট জেনেটিক্যালি প্যাসিফিক স্যালমনের নিকটাত্মীয়। সেজন্য ১৯৮৯ সালে শ্রেণীবিন্যাস কর্তৃপক্ষ রং্ধনু ট্রাউট সহ অন্যান্য প্যাসিফিক বেসিন ট্রাউটকে অনকোরহিনকাস গণে অন্তর্ভুক্ত করেন।
জীবন চক্র
তাপমাত্রা তে নামলে রংধনু ট্রাউট অভিবাসন শুরু করে। রংধনু ট্রাউটের সর্বোচ্চ জীবনকাল রেকর্ড করা হয়েছে ১১ বছর।
কাজিমার বড় মসজিদ
কাজিমার বড় মসজিদ ভারতের তামিলনাড়ুর মাদুরায়তে অবস্থিত একটি পুরানো মসজিদ। মসজিদটি নির্মাণ করেন হযরত কাজি ছৈয়দ তাজউদ্দিন, মুহাম্মাদ (দঃ) এর বংশধর। হযরত কাজি ছৈয়দ তাজউদ্দিন ত্রয়োদশ শতাব্দিতে ওমান হতে ভারতবর্ষে আসেন এবং রাজা কুলাসেকারা কু(ন) পান্ড্যিয়া থেকে মসজিদের জায়গা গ্রহণ করেন। মুসলমানদের ইবাদতের জন্য মাদুরায় নির্মিত এটি হল প্রথম মসজিদ।
ফুটবল ক্লাব লাহতি
ফুটবল ক্লাব লাহতি (Football Club Lahti; এছাড়াও এফসি লাহতি নামে পরিচিত) হচ্ছে লাহতি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৯৬ সালে প্রতিষ্ঠিত হয়েছে। এফসি লাহতি তাদের সকল হোম ম্যাচ লাহতির লাহদেন স্তাদিওনে খেলে থাকে; যার ধারণক্ষমতা হচ্ছে ১৪,৫০০। বর্তমানে এই ক্লাবের ম্যানেজারের দায়িত্ব পালন করছেন ইলির জেনেলি এবং সভাপতির দায়িত্ব পালন করছেন মিকা হালতুনেন। ফিনীয় রক্ষণভাগের খেলোয়াড় কারি আর্কিভু এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লাহতি এপর্যন্ত ৩টি শিরোপা জয়লাভ করেছে; যার সবগুলো ফিনীয় কাপ শিরোপা।
হজের খুতবা
হজ্জের সময় প্রদত্ত খুতবা হজের খুতবা নামে পরিচিত। হজ্বের দিন দুপুরে বাংলাদেশ টেলিভিশন হজের খুতবা সরাসরি সম্প্রচার করে। টেলিভিশনের কল্যাণে আমরা যে মসজিদটি পর্দায় দেখতে পাই তা হল মসজিদে নামিরাহ। আরাফার দিনে (০৯ জিলহজ) হজের খুতবা এ মসজিদ থেকে দেওয়া হয়। হজের অন্যতম অংশ ০৯ জিলহজ আরাফাতের ময়দান এ অবস্থান করতে হয় । সূর্যোদয় থেকে সূর্যাস্ত পর্যন্ত হজযাত্রীরা আরাফাতের ময়দানে অবস্থান করেন। আরফাতের ময়দানে কেউ পাহাড়ের কাছে, কেউবা সুবিধাজনক জায়গায় বসে ইবাদত করেন। কেউ কেউ খুতবা শোনার জন্য মসজিদে নামিরায় উপস্থিত হন (যদিও আরাফাতের ময়দানে উপস্থিত থাকা জরুরি, মসজিদ উপস্থিত হওয়া জরুরি নয়)। সৌদি আরবের রাজকীয় মুফতি আব্দুল আজিজ আল শাইখ হজের দিন মসজিদে নামিরায় খুতবা দেন। হজযাত্রীরা খুতবা শোনেন এবং নামাজ আদায় করে স্ব স্ব তাঁবুতে ফেরেন। স্থানীয় সময়ানুসারে সাধারণত খুতবা শুরু হয় দুপুর ১২টা ১৬ মিনিটে, এবং শেষ হয় দুপুর ১টা ১৬ মিনিটে।
সোনাগাজী পৌরসভা
সোনাগাজী পৌরসভা বাংলাদেশের ফেনী জেলার অন্তর্গত একটি পৌরসভা।
আয়তন
সোনাগাজী পৌরসভার আয়তন ৫.৩৩ বর্গ কিলোমিটার।
অবস্থান ও সীমানা
সোনাগাজী উপজেলার মধ্যাংশে সোনাগাজী পৌরসভার অবস্থান। এ পৌরসভার উত্তরে মতিগঞ্জ ইউনিয়ন, পশ্চিমে চর দরবেশ ইউনিয়ন, দক্ষিণে চর দরবেশ ইউনিয়ন ও চর চান্দিয়া ইউনিয়ন এবং পূর্বে সোনাগাজী ইউনিয়ন অবস্থিত।
প্রশাসনিক এলাকা
সোনাগাজী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
জনসংখ্যা
২০১১ সালের আদমশুমারি অনুযায়ী সোনাগাজী পৌরসভার জনসংখ্যা ২০,৮১০ জন।